CELEX: 22005D0075
Language: mt
Date: 2005-04-29 00:00:00
Title: Deċiżjoni tal-Kumitat Konġunt taż-ŻEE Nru 75/2005 tad- 29 ta’ April 2005 li temenda l-Protokoll 31 għall-Ftehim dwar iż-ŻEE, dwar il-koperazzjoni f'oqsma speċifiċi barra l-erba' libertajiet (Taħriġ MEDIA)

31.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  294
               
            DEĊIŻJONI TAL-KUMITAT KONĠUNT TAŻ-ŻEE Nru 75/2005
      tad-29 ta’ April 2005
      li temenda l-Protokoll 31 għall-Ftehim dwar iż-ŻEE, dwar il-koperazzjoni f'oqsma speċifiċi barra l-erba' libertajiet (Taħriġ MEDIA)
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 għall-Ftehim kien ġie emendat mid-Deċiżjoni tal-Kumitat Konġunt taż-ŻEE Nru 90/2004 tat-8 ta’ Ġunju 2004 (1).
               
            
                  (2)
               
               
                  Huwa xieraq li l-koperazzjoni tal-Partijiet Kontraenti tal-Ftehim tiġi estiża sabiex tinkludi d-Deċiżjoni Nru 845/2004/KE tal-Parlament Ewropew u tal-Kunsill tad-29 ta’ April 2004 li temenda d-Deċiżjoni Nru 163/2001/KE dwar l-implimentazzjoni ta’ programm ta’ taħriġ għall-professjonisti fl-industrija Ewropea tal-programmi awdjoviżivi (Taħriġ-MEDIA) (2001-2005) (2), kif korretta bil-ĠU L 195, 2.6.2004, p. 1.
               
            
                  (3)
               
               
                  Huwa xieraq li tiġi estiża l-koperazzjoni tal-Partijiet Kontraenti tal-Ftehim sabiex din tinkludi d-Deċiżjoni Nru 846/2004/KE tal-Parlament Ewropew u tal-Kunsill tad-29 ta’ April 2004 li temenda d-Deċiżjoni tal-Kunsill Nru 2000/821/KE dwar l-implimentazzjoni ta’ programm li jinkoraġġixxi l-iżvilupp, id-distribuzzjoni u l-promozzjoni ta' xogħlijiet awdjoviżivi Ewropej (MEDIA Plus — Żvilupp, Distribuzzjoni u Promozzjoni) (2001-2005) (3), kif korretta bil-ĠU L 195, 2.6.2004, p. 2.
               
            
                  (4)
               
               
                  Huwa għalhekk meħtieġ li l-Protokoll 31 għall-Ftehim jiġi emendat sabiex din l-estensjoni tal-koperazzjoni sseħħ mill-1 ta' Jannar 2006,
               
            IDDEĊIEDA KIF ĠEJ:
      Artikolu 1
      L-Artikolu 9 tal-Protokoll 31 tal-Ftehim għandu jiġi emendat kif ġej:
      
                  1.
               
               
                  Għandu jiġi miżjud is-subinċiż, li ġej, fir-raba’ inċiż tal-paragrafu 4 (Deċiżjoni 163/2001/KE tal-Parlament Ewropew u tal-Kunsill):
                  
                              “—
                           
                           
                              
                                 32004 D 0845: Deċiżjoni Nru 845/2004/KE tal-Parlament Ewropew u tal-Kunsill tad-29 ta’ April 2004 (ĠU L 157, 30.4.2004, p. 1), kif korretta bil-ĠU L 195, 2.6.2004, p. 1.”
                           
                        
            
                  2.
               
               
                  Dan li ġej għandu jiġi miżjud fil-ħames inċiż tal-paragrafu 4 (Deċiżjoni tal-Kunsill 2000/821/KE):
                  “, kif emendat bi:
                  
                              —
                           
                           
                              
                                 32004 D 0846: Deċiżjoni Nru 846/2004/KE tal-Parlament Ewropew u tal-Kunsill tad-29 ta’ April 2004 (ĠU L 157, 30.4.2004, p. 4), kif korretta bil-ĠU L 195, 2.6.2004, p. 2.”
                           
                        
            Artikolu 2
      Din id-Deċiżjoni għandha tidħol fis-seħħ fil-jum ta’ wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Għandha tapplika mill-1 ta’ Jannar 2006.
      Artikolu 3
      Din id-Deċiżjoni għandha tiġi pubblikata fit-Taqsima ŻEE u fis-Suppliment ŻEE ta’ Il-Ġurnal Uffiċjali ta' l-Unjoni Ewropea.
      
         Magħmul fi Brussell, 29 ta’ April 2005.
         
            
               Għall-Kumitat Konġunt ŻEE
            
            
               Il-President
            
            Richard WRIGHT
         
      
      
         (1)  ĠU L 349, 25.11.2004, p. 52.
      
         (2)  ĠU L 157, 30.4.2004, p. 1.
      
         (3)  ĠU L 157, 30.4.2004, p. 4.
      
         (*)  Hemm indikati rekwiżiti kostituzzjonali.